Pure Puk-geluk in Varsity-finaal!Die NWU-Pukke het die Varsitybeker gewen. (Foto: Twitter/Varsitybeker) Dit was later ŉ naelbyt affêre, maar die NWU-Puk is die Varsitybeker-kampioenspan vir 2023 nadat hy Ikeys in Potchefstroom met 27 – 25 getroef het. Die tuisspan – wat die groepfasewedstryde oorheers het – het aanvanklik ŉ gemaklike voorsprong van 20 – 9 opgebou. Vernon Paulo het twee drieë gedruk, terwyl die gevaarlike Tino Swanepoel ook sy stem dik gemaak het. Maar dié is ŉ Ikey-span wat verlede week op ŉ drafstap met die Shimlas in Bloemfontein afgereken het en hulle het ŉ groot terugvegpoging in die tweede helfte van stapel gestuur. Die Kapenaars het die telbord aan’t rol gehou en die telling was skielik 20 – 18. Swanepoel se tweede drie het gesorg dat die tuisspan se ondersteuners weer ŉ bietjie rustiger kon asemhaal, maar Jac van der Walt se poging het weer die spreekwoordelike Ikey-kat in die Puk-duiwehok losgelaat. Another moment of magic from Tino Swanepoel! He collects the tactical kick and then puts in a delicious grubber and chases it down for his @theNWU brace!#RugbyThatRocks pic.twitter.com/F7ojwUNfPV — Varsity Cup (@varsitycup) April 17, 2023 Die voorsprong wat die Pukke in die eerste helfte opgehou het, was uiteindelik net te groot en die vreugdevure het hoog in Potchefstroom gebrand. NWU-Pukke: Drieë: Vernon Paulo (2) en Tino Swanepoel (2). Doelskoppe: Zinedine Robinson (2). Strafskop: Robinson. Ikeys: Drieë: Reynhardt Crous en Jac van der Walt. Doelskoppe: Ntokozo Makhaza (2). Strafskoppe: Makhaza (3). ???? That champion feeling… Congratulations to @theNWU Eagles on being crowned @FNBSA Varsity Cup champions2023!#RugbyThatRocks pic.twitter.com/jNR5szmEQO — Varsity Cup (@varsitycup) April 17, 2023 NWU-Puk: Tino Swanepoel (heelagter), Keano Windvogel (regtervleuel), Theunis Pretorius (buitesenter), Vincent Phatudi (binnesenter), Naiden Jaarts (linkervleuel), Zinedine Robinson (losskakel), Sylvester Hassien (skrumskakel), Gustav Erlank (agtsteman), Karl-Heinz Bertram (flank), Chris Vermaak (flank), Wihan Nel (slot), Stephan Krugel (slot), Ruan Swiegers (stut), Vernon Paulo (haker) en Ruben du Plessis (stut). Ikeys: Duran Koevort (heelagter), Rethabile Louw (regtervleuel), Joshua Boulle (buitesenter), Kyle Lamb (binnesenter), Ntokozo Makhaza (linkervleuel), David Hayes (losskakel), Asad Moos (skrumskakel), Laro Delport (agtsteman), Kyle Ndiao (flank), Siphumezo Dyonase (flank), George van der Westhuizen (slot), Reynhardt Crous (slot), Bryan le Roux (stut), Keagan Blanckenberg (haker) en Luthando Woji (stut).